Праз год у сям’і нарадзіўся першынец — дачушка Людміла. Яшчэ праз тры бацькоўскае шчасце памножылася на два — на свет з’явілася Тамара. Сёння дзеці жывуць у Мінску, маюць свае сем’і, добрую работу. У Дзмітрыя Цімафеевіча і Тарэсы Францаўны чацвёра ўнукаў — Яўген, Таццяна, Валерыя і Дар’я. А яшчэ Берняковічы дапамаглі знайсці сваю сцяжынку двум пляменнікам, якіх шчыра лічаць роднымі сынамі. Аляксандр і Віктар таксама даўно дарослыя. У Сашы і Вікторыі падрастаюць Арцём, Лізавета, Ксенія і Марыянна. У Віці і Людмілы — Мар’ян і Іван. Ну чым не шчасце?